Diari Oficial de la Generalitat Valenciana


Sumari del DOGV 3661, del 07-01-2000 (1999/10128)

Informació pública de l'aprovació provisional de les esmenes i rectificacions gràfiques i normatives del Pla General de l'Olleria.
----------------------------------------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10192


Organisme emissor
:   Ajuntament de l'Olleria

Tipus de document
:   Anunci

Informació pública de l'aprovació provisional de les esmenes i rectificacions gràfiques i normatives del Pla General de l'Olleria. [1999/M10816]
  
El ple de l'ajuntament, en les sessions de 9 de novembre de 1999 i 30 de novembre de 1999, va adoptar, entre d'altres, l'acord d'aprovar amb caràcter provisional la modificació de les següents esmenes i rectificacions gràfiques i normatives del Pla General de l'Olleria, definitivament aprovat per la Comissió Territorial d'Urbanisme en la sessió plenària de 27 d'abril de 1999:
  
a) Rectificacions gràfiques:
  
Primer
  
Corregir en el plànol número 30 l'amplària de l'avinguda de la Diputació del final d'illa compresa entre el carrer de Colom i el carrer de Cistellers. L'alineació grafiada no respon a l'amplària regular de 26 metres que té l'avinguda de la Diputació. Per una errada gràfica l'alineació és distinta per la qual cosa en el dit plànol 30 queda corregida l'amplària a 26 metres.
  
Segon
  
En el plànol número 21 es grafia el sòl no urbanitzable protegit i el sòl no urbanitzable apte per a habitatge unifamiliar. En aquesta delimitació, en la cantonada nord-oest ha quedat un xicotet espai corresponent a dues parcel·les amb edificis residencials construïts fa alguns anys i que haurien de quedar inclosos en el sòl no urbanitzable d'ús residencial. Per això es proposa la rectificació d'aquesta delimitació.
  
Tercer
  
En el plànol número 29 es pot observar que les illes pertanyents a la unitat d'actuació Juan Bautista Ferreres, figurades en el Pla General, no coincideixen amb les que foren objecte de la reparcel·lació ja que es va iniciar aquesta reparcel·lació i durant el procés d'elaboració del Pla General, es va modificar la posició d'un dels carrers segons es grafia en els plànols adjunts. Per això, es proposa modificar el Pla General en la posició d'aquest carrer i adaptar-lo al traçat de la unitat d'actuació ja acceptat com a conveni urbanístic.
  
Quart
  
Corregir en el plànol número 21 del Pla General de l'Olleria, de classificació del sòl, a escala 1/10.000, la ubicació d'una parcel·la de propietat municipal, parcialment cedida a la Diputació Provincial de València, per a la construcció d'un ecoparc.
  
b) Rectificacions en les Normes Urbanístiques:
  
Primer
  
Es defineixen els usos en el sòl no urbanitzable compatible amb l'habitatge i en el sòl no urbanitzable comú, ja que en la seua definició en la pàgina número 22 es fa de forma generalitzada i sense precisar a quin tipus de sòl no urbanitzable correspon. Així, l'article número 112 queda modificat, (pàgines números 33 i 34).
  
Segon
  
Es corregeix l'errada per el qual la separació entre l'edifici i el camí en el sòl no urbanitzable «ús habitatge» que és de 8 metres segons s'indica en l'article 75 de les Normes Urbanístiques, (pàgina número 23) en el resum de normativa apartat G) de la pàgina 75 posava 10 metres. Ha de corregir-se a 8 metres.
  
Tercer
  
En la definició d'altures dels distints tipus de sòl, pàgines 69, 71 i 73, s'ha d'introduir l'altura mínima en cada tipus de sòl a més de la màxima indicada.
  
Cosa que es fa pública en compliment del que ha ordenat l'alcaldia i de conformitat amb el que estableix l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, durant el termini d'un mes, durant el qual els interessats podran examinar l'expedient i presentar les reclamacions que estimen oportunes.